
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ _ Αρ. Φύλλου 417 

19 Απριλίου 1999 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Μεταβίβαση εξουσίας υπογραφής σύμφωνα με το άρ¬ 
θρο 7 παρ. 1 του Ν. 1943/91 . 1 

Καθορισμός αποζημίωσης μελών συλλογικών οργά¬ 
νων του Οργανισμού Εργατικής Κατοικίας (Ο. Ε.Κ.) 2 
Υπερωριακή απασχόληση Αστυνομικού προσωπικού 
που διατίθεται στα γραφεία του Υπουργού και Γενι¬ 
κού Γραμματέα του Υπουργείου Δημόσιας Τάξης 

για εκτέλεση υπηρεσίας, κατά το έτος 1999. 3 

Προσδιορισμός των χρεών του Οργανισμού Αστικών 
Συγκοινωνιών Αθηνών (ΟΑΣΑ) προς το Ελληνικό 
Δημόσιο από καταπτώσεις εγγυημένων δανείων 
που είχαν χορηγηθεί για την αντιμετώπιση οποιων- 
δήποτε αναγκών της Επιχείρησης Ασπκών Συγκοι- 

νωνιών (Ε.Α.Σ.). 4 

Αποδοχή παραίτησης Προέδρου του Δ.Σ. ΟΓΕΕΚΑ - 

«ΔΗΜΗΤΡΑ» ΝΠΙΔ. 5 

Διορισμός Προέδρου του Δ.Σ. ΟΓΕΕΚΑ - «ΔΗΜΗΤΡΑ» 

ΝΠΙΔ. 6 

Ανάθεση έργου με μίσθωση από τον Ο.Α.Ε.Δ. σε (180) 

άτομα, διαφόρων ειδικοτήτων. 7 

Κριτήρια, δικαιολογητικά και διαδικασία έγκρισης σύν¬ 
δεσης συστημάτων συναγερμού με Αστυνομικές Υ¬ 
πηρεσίες. 8 


ΑΠΟΦΑΣΕΙΣ 

Αριθ, 2/23221/0004 (η 

Μεταβίβαση εξουσίας υπογραφής σύμφωνα με το άρ¬ 
θρο 7 παρ. 1 του Ν. 1943/91. 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ, ΔΗΜ. ΔΙΟΙΚΗΣΗΣ ΚΑΙ ΑΠΟΚ/ΣΗΣ, 
ΕΘΝΙΚΗΣ ΑΜΥΝΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις: 

α) Του άρθρου 7 παρ. 1 του Ν. 1943/91 «Εκσυγχρονι- 
σμός της οργάνωσης και λειτουργίας της δημόσιας διοί¬ 
κησης, αναβάθμιση του προσωπικού της και άλλες συνα¬ 
φείς διατάξεις» (ΦΕΚ 50/Α/91). 


β) Του άρθρου 29Α της παρ. 2 του Ν. 1558/85 «Κυβέρ¬ 
νηση και Κυβερνητικά Όργανα» (ΦΕΚ 137/Α/26.7.85) ό¬ 
πως αυτό προστέθηκε με το άρθρο 27 του Ν. 2081/92 
(ΦΕΚ 154/Α/92) και ανπκαταστάθηκε με το άρθρο 1 παρ 
2α του Ν. 2469/97 (ΦΕΚ38/Α/97). 

γ) Του άρθρου 59του Α.Ν. 1324/49 «περί προστασίας και 
αποκαταστάσεως Αναπήρων Πολέμου Οπλιτών και Θυμά¬ 
των Πολέμου» (ΦΕΚ 326/Α/26.11.47), όπως αντικαταστάθη- 
κε με το άρθρο 1 του Ν. 571/1977 (ΦΕΚ 97/Α/ 5.4.77). 

2. Την ανάγκη μεταβίβασης της εξουσίας υπογραφής α¬ 
ποφάσεων προσλήψεων θεραπαινίδων από αναπήρους 
ειρηνικής περιόδου σε κατώτερα ιεραρχικά όργανα. 

3. Το γεγονός ότι δεν προκαλείται δαπάνη σε βάρος του 
Κρατικού Προϋπολογισμού. 

4. Την αρ. 8211/1999 κοινή απόφαση του Πρωθυπουργού 
και της Υπουργού Εσωτερικών, Δημ. Διοίκησης και Αποκέ¬ 
ντρωσης, για την ανάθεση αρμοδιοτήτων, αποφασίζουμε: 

Μεταβιβάζουμε στο Γενικό Γραμματέα Δημοσιονομι κής 
Πολιτικής του Υπουργείου Οικονομικών και στον Ειδικό 
Γ ραμματέα του Υπουργείου Εθνικής Άμυνας, την εξουσία 
να υπογράφουν αποφάσεις προσλήψεων θεραπαινίδων 
από αναπήρους ειρηνικής περιόδου. 

Η απόφαση αυτή να δημοσιευθεί στην Εφημερίδα τηο 
Κυβερνήσεως. 

Αθήνα, 2 Απριλίου 1999 

ΟΙ ΥΠΟΥΡΓΟΙ 

ΥΦΥΠΟΥΡΓΟΣ ΕΣΩΤΕΡΙΚΟΝ, 

ΔΗΜ. ΔΙΟΙΚΗΣΗΣ ΚΑΙ ΑΠΟΚ/ΣΗΣ ΕΘΝΙΚΗΣ ΑΜΥΝΑΣ 

Λ.ΤΖΑΝΗΣ Α. ΤΣΟΧΑΤΖΟΠΟΥΛΟΣ 

ΟΙΚΟΝΟΜΙΚΩΝ 

ΠΑΝ. ΠΑΠΑΝΤΩΝΙΟΥ 
-♦- 

Αριθ. 2/16100/0022 (2) 

Καθορισμός αποζημίωσης μελών συλλογικών οργάνων 
του Οργανισμού Εργατικής Κατοικίας (Ο.Ε.Κ.). 

ΟΙ ΥΠΟΥΡΓΟΙ 
ΟΙΚΟΝΟΜΙΚΩΝ ΚΑΙ 

ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις: 

α) Του Ν.Δ. 2963/54 «περί ιδρύσεως Αυτόνομου Οργα¬ 
νισμού Εργατικής Κατοικίας», όπως τροποποιήθηκε με¬ 
ταγενέστερα (ΦΕΚ 195/Α/24.8.54). 
β) Του άρθρου 19του Ν. 2470/97 (ΦΕΚ40/Α/97). 

γ) Των άρθρων 17, 18 και 22 του Π.Δ. 609/85 (ΦΕΚ 
223/Α/31.12.85). 

δ) Του Π.Δ. 295/87 (ΦΕΚ 146/Α/87). 

ε) Του άρθρου 1 παρ. 2α του Ν. 2469/97 (ΦΕΚ 
38/Α/14.3.97), το οποίο αντικατέστησε το πρώτο εδάφιο 
της παρ. 2 του άρθρου 29Α στο Ν. 1558/85 (ΦΕΚ 
137/Α/85), όπως προστέθηκε με το άρθρο 27 του Ν. 
2081/92 (ΦΕΚ 154/Α/92). 

στ) Του άρθρου 40του Ν. 849/78 (ΦΕΚ232/Α/78), όπως 
συμπληρώθηκε με το άρθρο 8 του Ν. 2129/93 (ΦΕΚ 
57/Α/93). 

2. Την Κ.Υ.Α. αριθμ. 95445/24.10.95 (ΦΕΚ 898/Β/95). 

3. Τα έγγραφα αριθμ. 31723/3842/14.12.98 και 
21166/384/9.2.99 του Ο.Ε.Κ., με το οποίο μας διαβιβά¬ 
στηκαν αντίστοιχα οι αριθμ. 31,40/98 και 9/99 αποφάσεις 
του Δ.Σ.-Ο.Ε.Κ. 

4. Την αριθμ. 1107147/1239/0006Α/4.10.96 κοινή από¬ 
φαση του Πρωθυπουργού και του Υπουργού Οικονομι¬ 
κών για την «Ανάθεση αρμοδιοτήτων στους Υφυπουρ¬ 
γούς Οικονομικών». 

5. Το γεγονός ότι από την απόφαση αυτή προκαλείται 
δαπάνη ύψους 4.944.000 δρχ. περίπου για το τρέχον οι¬ 
κονομικό έτος 1.344.000 δρχ. περίπου για καθένα από τα 
επόμενα πέντε (5) τουλάχιστον οικονομικά έτη. 

Η παραπάνω δαπάνη θα καλυφθεί από τις πιστώσεις 
που έχουν προβλεφθεί στον ΚΑΕ 0264 «Αποζημίωση για 
συμμετοχή σε συμβούλια και Επιτροπές» ύψους 
70.000.000 δρχ., στον υπό έγκριση προϋπολογισμό του 
ΟΕΚ, οικ. έτους 1999 και από τον ίδιο ΚΑΕ για τα επόμενα 
πέντε (5) τουλάχιστον οικονομικά έτη και από τα ίδια έσο¬ 
δα του Ο.Ε.Κ., αποφασίζουμε: 

1) Καθορίζουμε την αποζημίωση των μελών των κατω¬ 
τέρω συλλογικών οργάνων του Οργανισμού Εργατικής 
Κατοικίας (Ο.Ε.Κ.), ως εξής: 

Α) Επιτροπή Εισήγησης για ανάθεση του έργου ΑΤΑΛΑ¬ 
ΝΤΗ I: 

- Στον καθηγητή Γ. Γκαζέπα 100.000 δρχ. το μήνα. 

- Στον Πρόεδρο και σε κάθε μέλος μη υπηρεσιακό 
80.000 δρχ. το μήνα. 

- Σε κάθε υπηρεσιακό μέλος 50.000 δρχ. το μήνα. 

Η Επιτροπή συνεδρίασε εκτός του κανονικού ωραρίου 
εργασίας και για το χρονικό διάστημα από 1.5.98 έως 
31.10.98. 

Β) Επιτροπή Εισήγησης για Ανάθεση: 

- Σε κάθε μη υπηρεσιακό μέλος 8.000 δρχ. κατά συνε¬ 
δρίαση. 

- Σε κάθε υπηρεσιακό μέλος 6.000 δρχ. κατά συνεδρίαση. 

Η Επιτροπή συνεδριάζει εκτός του κανονικού ωραρίου 

εργασίας και πραγματοποιεί μέχρι δύο (2) συνεδριάσεις 
το μήνα. 

Γ) Τεχνικό Συμβούλιο Ο.Ε.Κ.: 

Στον εκπρόσωπο του Τεχνικού Επιμελητηρίου Ελλάδος 
(είναι ιδιώτης) 8.000 δρχ. κατά συνεδρίαση και μέχρι δύο 
(2) συνεδριάσεις το μήνα. 

2. Η συμμετοχή των μελών στα παραπάνω συλλογικά 
όργανα δεν καλύπτεται από υπερωριακή απασχόληση. 

3. Η απόφαση αυτή ισχύει από 1.1.99 εκτός της Επιτρο¬ 
πής Εισήγησης για ανάθεση του έργου ΑΤΑΛΑΝΤΗ I, που 
ισχύει από 1.5.98 έως 31.10.98. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 22 Μαρτίου 1999 

ΟΙ ΥΠΟΥΡΓΟΙ 

ΥΦΥΠΟΥΡΓΟΣ ΟΙΚΟΝΟΜΙΚΩΝ ΕΡΓΑΣΙΑΣ ΚΑΙ ΚΟΙΝ. ΑΣΦΑΛΙΣΕΩΝ 

Ν. ΧΡΙΣΤΟΔΟΥΛΑΚΗΣ ΜΙΛΤ. ΠΑΠΑ ΙΩΑΝ Ν ΟΥ 


Αριθ. 2/16919/0022 (3) 

Υπερωριακή απασχόληση Αστυνομικού προσωπικού που 
διατίθεται στα γραφεία του Υπουργού και Γενικού 
Γραμματέα του Υπουργείου Δημόσιας Τάξης για εκτέ¬ 
λεση υπηρεσίας, κατά το έτος 1999. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ ΚΑΙ ΔΗΜΟΣΙΑΣ ΤΑΞΗΣ 

Έχοντας υπόψη: 

1. Τις διατάξεις του Ν. 2448/1996 «Μισθολογικές ρυθμί¬ 
σεις νομίμων στελεχών των Ενόπλων Δυνάμεων και αντι¬ 
στοίχων της Ελληνικής Αστυνομίας, του Πυροσβεστικού 
και του Λιμενικού Σώματος» (Α' 279). 

2. Τις διατάξεις του άρθρου 18του Ν. 2470/1997 «Ανα¬ 
μόρφωση μισθολογίου προσωπικού της Δημόσιας Διοί¬ 
κησης και άλλες διατάξεις» (Α' 40). 

3. Τις διατάξεις του άρθρου 15 του Ν. 2592/1998 «Ανα¬ 
προσαρμογή συντάξεων πολιτικών συνταξιούχων του Δη¬ 
μοσίου, ρύθμιση συνταξιοδοτικών θεμάτων και άλλες δια¬ 
τάξεις». 

4. Τις διατάξεις του άρθρου 29Α του Ν. 1558/1985 «Κυ¬ 
βέρνηση και Κυβερνητικά Όργανα» (Α' 137), το οποίο 
προστέθηκε με το άρθρο 27 του Ν. 2081/1992 (Α' 154) και 
τροποποιήθηκε με το άρθρο 1 παρ. 2 εδαφ. α του Ν. 
2469/1997 «Περιορισμός και βελτίωση της αποτελεσματι- 
κότητας των κρατικών δαπανών και άλλες διατάξεις». 

5. Την υπ’ αριθμ. 33 από 30.5.1997 πράξη του Υπουργι¬ 
κού Συμβουλίου. 

6. Τις διατάξεις του ΠΔ. 28/1996 (Α' 11) «Περί χρόνου 
εργασίας και συναφή θέματα προσωπικού του ΥΔΤ». 

7. Την υπ’ αριθμ. 2086659/10048/0020 από 31.12.1998 
Εγκύκλιο Οδηγία του Υπουργείου Οικονομικών «Εκτέλε¬ 
ση Π/Ύ οικονομικού έτους 1999». 

8. Τα υπ’ αριθμ. 2040601/6299/0022 και 2090440/ 
12741 /0022 από 30.5.1997 και 23.12.1997 έγγραφα του Υ¬ 
πουργείου Οικονομικών 22ης Δ/νσης Μισθολογίου. 

9. Την υπ’ αριθ. 2022941/2297/0022 από 7.4.1998 εγκύ¬ 
κλιο Οδηγία του Υπουργείου Οικονομικών 22η Δ/νση Μι¬ 
σθολογίου. 

10. Την υπ’ αριθμ. 2/8803/0022 από 8.2.1999 Εγκύκλιο 
Οδηγία του Υπουργείου Οικονομικών 22η Δ/νση Μισθο¬ 
λογίου. 

11. Την κοινή απόφαση του Πρωθυπουργού και του Υ¬ 
πουργού Οικονομικών αριθμ. 1107147/1239/0006Α/ 
4.10.96 «Ανάθεση αρμοδιοτήτων του Υπουργού Οικονο¬ 
μικών στους Υφυπουργούς Οικονομικών». 

12. Το γεγονός ότι από τις διατάξεις της παρούσας α¬ 
πόφασης, προκαλείται δαπάνη σε βάρος του Κρατικού 
Π/Υ εξόδων για το έτος 1999, ύψους 42.000.000 δρχ. πε¬ 
ρίπου, που μπορεί να αντιμετωπισθεί από τις πιστώσεις 
των ΚΑΕ 0531 (5.000.000) και 0532 (50.000.000) του εκτε- 
λούμενου Π/Υ εξόδων Ε.Φ. 43-110 «ΕΛΛΗΝΙΚΗ ΑΣΤΥΝΟ¬ 
ΜΙΑ», αποφασίζουμε: 

1. Εγκρίνουμε την καθιέρωση υπερωριακής απασχόλη¬ 
σης για το Αστυνομικό Προσωπικό που διατίθεται στα 
γραφεία του Υπουργού και του Γενικού Γραμματέα του Υ¬ 
πουργείου Δημόσιας Τάξης και εκτελεί υπηρεσία ασφα¬ 
λείας γραφείων και υπηρεσία προσωπικού ασφαλείας, α¬ 
πό 19.1.1 999 μέχρι 31.12.1999 ως εξής: 
α. Γ ραφείο Υπουργού 31 Αστυνομικοί κατ’ ανώτατο όριο, 
β. Γραφείο Γενικού Γραμματέα 10 Αστυνομικοί κατ’ α¬ 
νώτατο όριο. 




ΕΦΗΜΕΡ1ΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


5445 


2. Οι ώρες υπερωριακής απασχόλησης δεν μπορούν να 
υπερβούν τις πενήντα οκτώ (58) συνολικά για τον καθένα, 
από τις οποίες (8) ώρες απογευματινή υπερωριακή εργα¬ 
σία, (30) ώρες νυχτερινή εργασία και (20) ώρες για εργα¬ 
σία κατά τις Κυριακές και εξαιρέσιμες ημέρες), κατά μή¬ 
να. 

3. Η καταβολή και δικαιολόγηση της υπερωριακής απο¬ 
ζημίωσης ενεργείται σύμφωνα μετά ισχύοντα. 

4. Η παρούσα απόφαση ισχύει από 19.1.1999. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 19 Φεβρουάριου 1999 

Ο! ΥΠΟΥΡΓΟΙ 


3. Προσδιορίζουμε τα χρέη του Οργανισμού Αστικών 
Συγκοινωνιών Αθηνών (ΟΑΣΑ) από προσαυξήσεις των 
χρεών της παραγράφου 2 της παρούσας απόφασης στο 
ποσό των εκατόν πενήντα τριών δισεκατομμυρίων τετρά- 
κοσίων δέκα επτά εκατομμυρίων πεντακοσίων ενενήντα 
μιας χιλιάδων εξακοσίων πενήντα (153.417.591.650) 
δραχμών που κατά φορέα αναλύονται ως εξής: 

ΦΟΡΕΑΣ ΠΡΟΣΑΥΞΗΣΕΙ Σ 

ΗΣΑΠ 94.766.329.841 

ΗΛΠΑΠ 54.439.587.116 

ΟΑΣΑ 3.369.098.513 

ΕΘΕΛ 842.576.180 

ΣΥΝΟΛΟ 153.417.591.650 


ΥΦΥΠΟΥΡΓΟΣ ΟΙΚΟΝΟΜΙΚΟΝ 

ΝΙΚ. ΧΡΙΣΤΟΔΟΥΛΑΚΗΣ 


ΔΗΜΟΣΙΑΣ ΤΑΞΗΣ 

ΜIX. ΧΡΥΣΟΧΟΪΔΗΣ 

4 - 


Αριθ. 2/14854/0025 (4) 

Προσδιορισμός των χρεών του Οργανισμού Αστικών Συ¬ 
γκοινωνιών Αθηνών (ΟΑΣΑ) προς το Ελληνικό Δημόσιο 
από καταπτώσεις εγγυημένων δανείων που είχαν χο¬ 
ρηγηθεί για την αντιμετώπιση οποιωνδήποτε αναγκών 
της Επιχείρησης Αστικών Συγκοινωνιών (Ε.Α.Σ.). 


ΟΙ ΥΠΟΥΡΓΟΙ 
ΟΙΚΟΝΟΜΙΚΩΝ ΚΑΙ 
ΕΠΙΚΟΙΝΩΝΙΩΝ ΚΑΙ ΜΕΤΑΦΟΡΩΝ 

Έχοντας υπόψη: 

1. Τις διατάξεις των παραγράφων 12, 13, 14, 16 και 17 
του άρθρου 5 του Ν. 2669/18.12.1998 (ΦΕΚ 283 τ.Α'). 

2. Την αριθμ. Α2814/9.2.99 επιστολή-βεβαίση της Δημό¬ 
σιας Οικονομικής Υπηρεσίας ΦΑΒΕ Αθηνών. 

3. Το αριθμ. 1284/25.2.99 έγγραφο του ΟΑΣΑ. 

4. Την απόφαση του Πρωθυπουργού και Υπουργού Οι¬ 
κονομικών αριθμ. 1107147/1239/0006 Α' (ΦΕΚ 922/Β/ 
7.10.96) «Ανάθεση αρμοδιοτήτων Υπουργού Οικονομι¬ 
κών στους Υφυπουργούς Οικονομικών», αποφασίζουμε: 

1. Προσδιορίζουμε τα χρέη του Οργανισμού Αστικών 
Συγκοινωνιών Αθηνών (ΟΑΣΑ) προς το Ελληνικό Δημόσιο 
από καταπτώσεις εγγυημένων δανείων που είχαν χορη¬ 
γηθεί για την αντιμετώπιση οποιωνδήποτε αναγκών της Ε¬ 
πιχείρησης Αστικών Συγκοινωνιών (Ε.Α.Σ.) στο ποσό των 
τετρακοσίων εβδομήντα τεσσάρων δισεκατομμυρίων 
διακοσίων είκοσι δύο εκατομμυρίων τριακοσίων εβδομή¬ 
ντα τριών χιλιάδων είκοσι έξι (474.222.373.026) δραχμών 
που αναλύονται ως εξής: 

α) Βεβαιωμένα κεφάλαια έως 31.12.1998:179.501.699.144 
β) Προσαυξήσεις έως 31.12.1998: 294.720.673.882 

ΣΥΝΟΛΟ 474.222.373.026 

2. Προσδιορίζουμε τα χρέη του Οργανισμού Αστικών 
Συγκοινωνιών Αθηνών (ΟΑΣΑ) προς το Ελληνικό Δημόσιο 
από καταπτώσεις εγγυημένων δανείων στο ποσό των ε¬ 
κατόν δεκαεννιά δισεκατομμυρίων πεντακοσίων τριών ε¬ 
κατομμυρίων διακοσίων έξι χιλιάδων διακοσίων είκοσι εν¬ 
νιά (119.503.206.229) δραχμών. 


ΦΟΡΕΑΣ 

ΗΣΑΠ 

ΗΛΠΑΠ 

ΟΑΣΑ 

ΕΘΕΛ 

ΣΥΝΟΛΟ 


ΒΕΒΑΙΩΜΕΝΑ ΚΕΦΑΛΑΙΑ 
70.705.883.373 
35.845.331.866 
6.707.071.273 
6.24 4.919.71 7 
119.503.206.229 


4. Τα χρέη του Οργανισμού Αστικών Συγκοινωνιών Αθη¬ 
νών (ΟΑΣΑ), όπως αυτά προσδιορίζονται στις παραγρά¬ 
φους 1 και 3 της παρούσας απόφασης προς το Ελληνικό 
Δημόσιο συνολικού ποσού εξακοσίων είκοσι επτά δισεκα¬ 
τομμυρίων εξακοσίων τριάντα εννιά εκατομμυρίων εννιη- 
κοσίων εξήντα τεσσάρων χιλιάδων εξακοσίων εβδομήντα 
έξι (627.639.964.676) δραχμών, διαγράφονται και δεν α- 
ναζητούνται σύμφωνα με τις διατάξεις των παρ. 12 και 14 
του άρθρου 5του Ν. 2669/98. 

Ειδικότερα με το ποσό της διαγραφής των προσαυξή- 
σεων των κύριων οφειλών του ΟΑΣΑ, μειώνονται οι συσ- 
σωρευμένες ζημιές του ΟΑΣΑ και των ΕΘΕΛ, ΗΛΠΑΠ και 
ΗΣΑΠ. 

5. Χρέη του Οργανισμού Αστικών Συγκοινωνιών Αθηνών 
(ΟΑΣΑ) όπως αυτά προσδιορίζονται στην παράγραφο 2 
της παρούσας κοινής απόφσης, τακτοποιούνται από το 
Ελληνικό Δημόσιο με αντίστοιχες προς τα εν λόγω χρέη, 
αυξήσεις του μετοχικού κεφαλαίου και έκδοσης ίσης α¬ 
ξίας ονομαστικών μετοχών υπέρ του Ελληνικού Δημοσίου 
δια του ΟΑΣΑ. 

6. Αιτιολογικό (παραστατικό στοιχείο) της διαγραφής 
των χρεών, αποτελεί η παρούσα απόφαση. 

Η διαγραφή γίνεται οίκοθεν από τη ΔΟΥ ΦΑΒΕ Αθηνών. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 7 Απριλίου 1999 

ΟΙ ΥΠΟΥΡΓΟΙ 

ΥΦΥΠΟΥΡΓΟΣ ΟΙΚΟΝΟΜΙΚΩΝ ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

ΝΙΚ. ΧΡΙΣΤΟΔΟΥΛΑΚΗΣ ΑΝΑΣΤΑΣΙΟΣ ΜΑΝΤΕΛΗΣ 

-φ- 

Αριθ.41947 ( 5 ) 

Αποδοχή παραίτησης Προέδρου του Δ.Σ. ΟΓΕΕΚΑ - 
«ΔΗΜΗΤΡΑ» ΝΠΙΔ. 

Ο ΥΠΟΥΡΓΟΣ ΓΕΩΡΓΙΑΣ 

Έχοντας υπόψη: 

1 ■ Τις διατάξεις του Ν. 1558/85 «Κυβέρνηση και Κυβερ¬ 
νητικά Όργανα» όπως συμπληρώθηκαν με το άρθρο 27 Ν. 
2081/92 και όπως αυτές αντικαταστάθηκαν με την διάτα¬ 
ξη του άρθρουί παρ. 2α Ν. 2469/97 (ΦΕΚ 38/Α/97). 

2. Τις διατάξεις των άρθρων 14 και 15 του Ν. 2520/97 
(ΦΕΚ 173/Α/97). 

3. Την αριθμ. 8668/2.4.98 (ΦΕΚ 469/Β/18.5.98) απόφα¬ 
σή μας όπως διορθώθηκε μεταγενέστερα με το αριθμ. 
598/Β/16.6.98 ΦΕΚ «Διορισμός προέδρου Διοικητικού 
Συμβουλίου Οργνισμού Γεωργικής Επαγγελματικής Εκ¬ 
παίδευσης Κατάρτισης και Απασχόλησης (ΟΓΕΕΚΑ - ΔΗ¬ 
ΜΗΤΡΑ). 

4. Την από 2.4.99 παραίτηση του Προέδρου του Δ.Σ. του 
ΟΓΕΕΚΑ-ΔΗΜΗΤΡΑ. 

5. Το ότι από τις διατάξεις αυτής της απόφασης δεν 
προκαλείται δαπάνη σε βάρος του προϋπολογισμού του 
ΚΝΠΙΔ ΟΓΕΕΚΑ - ΔΗΜΗΤΡΑ, αποφασίζουμε: 

Αποδεχόμεθα την παραίτηση του Προέδρου του Διοι¬ 
κητικού Συμβουλίου του Οργανισμού Γεωργικής Επαγ¬ 
γελματικής Εκπαίδευσης Κατάρτισης και Απασχόλησης 
(ΟΓΕΕΚΑ) «ΔΗΜΗΤΡΑ» Νικολάου Μαλισσιόβα και απαλ¬ 
λάσσουμε αυτόν από τα καθηκοντά του, από την ημερο¬ 
μηνία που θα παύσει να τ’ ασκεί ως Πρόεδρος του Δ.Σ. του 
Οργανισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 13 Απριλίου 1999 

Ο ΥΠΟΥΡΓΟΣ 

Γ. ΑΝΩΜΕΡΙΤΗΣ 
-♦- 

Αριθμ. 41948 ( 0 ) 

Διορισμός Προέδρου του Δ.Σ. ΟΓΕΕΚΑ- «ΔΗΜΗΤΡΑ» 
ΝΠΙΔ. 

Ο ΥΠΟΥΡΓΟΣ ΓΕΩΡΓΙΑΣ 

Έχοντας υπόψη: 

1. Τις διατάξεις του Ν. 1558/85 «Κυβέρνηση και Κυβερ¬ 
νητικά Όργανα» όπως συμπληρώθηκαν με το άρθρο 27 Ν. 
2081/92 και όπως αυτές αντικαταστάθηκαν με την διάτα¬ 
ξη του άρθρου 1 παρ. 2α Ν. 2469/97 (ΦΕΚ38/Α/97). 

2. Τις διατάξεις των άρθρων 14 και 15 του Ν. 2520/97 
(ΦΕΚ 173/Α/97). 

3. Την αριθμ. 41947/13.4.99 απόφαση Υπουργού Γεωρ¬ 
γίας «Περί αποδοχής παραίτησης προέδρου του Διοικη¬ 
τικού Συμβουλίου του Οργανισμού ΟΓΕΕΚΑ - ΔΗΜΗ¬ 
ΤΡΑ». 

4. Την ανάγκη διορισμού Προέδρου Διοικητικού Συμ¬ 
βουλίου Οργανισμού ΟΓΕΕΚΑ - ΔΗΜΗΤΡΑ. 

5. Το ότι από τις διατάξεις αυτής της απόφασης προκα- 
λείται δαπάνη η οποία θα καλυφθεί από ποσό 255.000.000 
δρχ. σε βάρος των πιστώσεων του τακτικού προϋπολογι¬ 
σμού του Υπουργείου Γεωργίας. Η ως άνω δαπάνη για το 
τρέχον έτος θα βαρύνει τις πιστώσεις ΚΑΕ 2519 Φ 29/110, 
αποφασίζουμε: 

Διορίζουμε τον Μιχαήλ Ντεμούση, καθηγητή Τμήμα¬ 
τος Οικονομικών Επιστημών Πανεπιστημίου Πατρών, 
Πρόεδρο του Διοικητικού Συμβουλίου του Οργανισμού 
Γεωργικής Επαγγελματικής Εκπαίδευσης Κατάρτισης 
και Απασχόλησης (ΟΓΕΕΚΑ) «ΔΗΜΗΤΡΑ» με τριετή θη¬ 
τεία, η οποία μπορεί να ανανεωθεί για ίσο χρονικό διά¬ 
στημα. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 13 Απριλίου 1999 

Ο ΥΠΟΥΡΓΟΣ 

Γ. ΑΝΩΜΕΡΙΤΗΣ 


Αριθμ, Οικ. 190679 ( 7 ) 

Ανάθεση έργου με μίσθωση απότονΟ.Α.Ε.Δ. σε (180) ά¬ 
τομα. διαφόρων ειδικοτήτων. 

ΟΙ ΥΠΟΥΡΓΟΙ ΕΣΩΤΕΡΙΚΩΝ, ΔΗΜΟΣΙΑΣ 

ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ, ΟΙΚΟΝΟΜΙΚΩΝ 
ΚΑΙ ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις: 

α) του Ν. 1558/85 «Κυβέρνηση και Κυβερνητικά Όργα¬ 
να». 

β) του άρθρου 6 του Ν. 2527/97 (ΦΕΚ 206/τ.Α'), 

γ) των Β.Δ. 404 και 405/71, σχετικά με τη σύσταση, λει¬ 
τουργία και καθορισμό θέσεων προσωπικού του 
Ο.Α.Ε.Δ., 

δ) Του άρθρου 22παραγρ. 3του Ν. 2362/95. 

2 . Την αριθ. ΔΙΠΙΔΔ/Ε3/53/28404/27.12.97 εγκύκλιο του 
Υπουργείου Εσωτερικών, Δημόσιας Διοίκησης και Αποκέ¬ 
ντρωσης, σχετικά με τις συμβάσεις μίσθωσης έργου. 

3. Την αριθ. 282/20.11.1998 εγκριτική απόφαση της Ε¬ 
πιτροπής του άρθρου 2 παρ. 1 της αριθ. 55/1998 Π.Υ.Σ. 

4. Την διάταξη του άρθρου 27 του Ν. 2081/92, με την ο¬ 
ποία συμπληρώθηκε το άρθρο 29 του Ν. 1558/85, κατ’ ε¬ 
φαρμογή των οποίων βεβαιούται ότι από την απόφαση 
αυτή προκαλείται ετήσια δαπάνη ύψους περίπου εξακο- 
σίων σαράντα οκτώ εκατομυρίων (648.000.000) δραχμών 
και θα καλυφθεί σε ποσοστό 75% από την Ευρωπαϊκή Έ¬ 
νωση και σε ποσοστό 25% από το Πρόγραμμα Δημοσίων 
Επενδύσεων. 

5. Την αριθ. 8211/1999 κοινή απόφαση του Πρωθυπουρ¬ 
γού και της Υπουργού Εσωτ. Δημ. Διοίκησης και Αποκέ¬ 
ντρωσης για την ανάθεση αρμοδιοτήτων στους Υφυπουρ¬ 
γούς Εσωτερικών, Δημόσιας Διοίκησης και Αποκέντρωσης. 

6 . Την αριθ. 11071477/1239/0006Α74.10.96 απόφαση α¬ 
νάθεση αρμοδιοτήτων στους Υφυπουρογύς Οικονομικών. 

7. Τις αριθ. 3136/8.4.98 και 3139/7.8.98 γνωμοδοτήσε¬ 
ων της Νομικής Υπηρεσίας του Ο.Α.Ε.Δ., αποφασίζουμε: 

1. Αναθέτουμε, με σύμβαση μίσθωσης έργου με τον 
Ο.Α.Ε.Δ., σε εκατόν ογδόντα (180) άτομα, την λειτουργία 
των κέντρων προώθησης της Απασχόλησης και των Δο¬ 
μών παροχής συνοδευτικών υποστηρικτικών υπηρεσιών 
που έχουν εγκριθεί στο πλαίσιο των πρόγραμμα των «Συ¬ 
νεχιζόμενη Κατάρτιση και Προώθηση της Απασχόλησης» 
και «Καταπολέμηση του αποκλεισμού από την αγορά ερ¬ 
γασίας». Η διάρκεια της σύμβασης έργου των ατόμων αυ¬ 
τών, είναι το χρονικό διάστημα από την υπογραφή της 
σύμβασης μέχρι 31.12.2001. 

Τα εν λόγω άτομα είναι κατά ειδικότητα τα εξής: 

• Οικονομολόγοι ΠΕ (60) εξήντα. 

• Οικονομολόγοι ΤΕ (20) είκοσι 

• Κοινωνιολόγοι (25) είκοσι πέντε 

• Ψυχολόγοι (35) τριάντα πέντε 

• Νομικοί (10) δέκα 

• Κοινωνικοί Λειτουργοί (30) τριάντα 

2. Το έργο των ατόμων αυτών αφορά στη λειτουργία 
των Κέντρων Προώθησης της Απασχόλησης, τα οποία 
ποτελούν μετεξέλιξη των Γ ραφείων Ευρέσεως Εργασίας 
και στόχο έχουν την προώθηση της απασχόλησης των α¬ 
νέργων και την παροχή σ’ αυτούς συμβουλευτικών υπο¬ 
στηρικτικών ενεργειών. 

Πιο συγκεκριμένα, στο πλαίσιο λειτουργίας των Κ.Π.Α., 
τα παραπάνω άτομα θα προσφέρουν υπηρεσίες όπως: 









ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


5447 


• Ειδικές συνεντεύξεις για ανέργους και για ειδικές κα¬ 
τηγορίες ατόμων για την αποτύπωση και αξιολόγηση του 
επαγγελματικού προφίλ των ανέργων. 

• Σύζευξη του επαγγελματικού προφίλ των ανέργων με 
τις διαθέσιμες κενές θέσεις εργασίας. 

• Εξατομικευμένη διερεύνηση των αναγκών και συμ¬ 
βουλευτική των ανέργων σε θέματα επαγγελματικού προ¬ 
σανατολισμού, επαγγελματικής κατάρτισης, απασχόλη¬ 
σης κ.λπ. 

• Επαφές με τις επιχειρήσεις, διερεύνηση και κάλυψη 
των αναγκών τους με προσωπικό διαφόρων ειδικοτήτων. 

• Τοποθέτηση ανέργων σε θέσεις εργασίας. 

• Συνεργασία με τους εργοδότες και τα απασχολούμε¬ 
να άτομα ευπαθών κοινωνικά ομάδων για: 

- την επίλυση τυχόν προβλημάτων που προκύπτουν. 

- τη ανάπτυξη σχέσεων αλληλοαποδοχής, 

- τη διατήρηση της θέσης εργασίας και μετά τη λήξη του 
προγράμματος. 

• Συνεχή παρακολούθηση και παροχή ψυχοκοινωνικής 
στήριξης στα άτομα που κινδυνεύουν ή βρίσκονται σε κοι¬ 
νωνικό αποκλεισμό, ώστε αυτά να βοηθηθούν να αντιμε¬ 
τωπίσουν προβλήματα που σχετίζονται με την αιτία του α¬ 
ποκλεισμού τους. 

• Συγκέντρωση, αξιολόγηση, ταξινόμηση και παροχή 
πληροφοριών στους ανέργους. 

• Υλοποίηση προγραμμάτων και δράσεων απασχόλη¬ 
σης και κατάρτισης. 

• Εφαρμογή ενεργών πολιτικών απασχόλησης. 

• Διενέργεια ελέγχων και αξιολόγηση μέτρων και δρά¬ 
σεων που υλοποιεί ο Ο.Α.Ε.Δ. 

Αναλυτικότερα, ανά ειδικότητα το έργο των πιο πάνω α- 
ναφερομένων ατόμων καθορίζεται ως εξής: 

α) Εξήντα (60) Οικονομολόγοι, κατηγορίας ΠΕ και είκο¬ 
σι (20) Οικονομολόγοι κατηγορίας ΤΕ, οι οποίοι θα ανα¬ 
λάβουν το έργο της οικονομικής παρακολούθησης και α¬ 
ποπληρωμής της επιδότησης της απασχόλησης, σε συλ¬ 
λογικό επίπεδο. 

β) Είκοσι πέντε (25) Κοινωνιολόγοι, οι οποίοι θα αναλά¬ 
βουν το έργο: 

• Της παρακολούθησης και αξιολόγησης της πορείας 
υλοποίησης των προγραμμάτων απασχόλησης. 

• Της διασύνδεσης με άλλα εθνικά και διεθνικά δίκτυα 
για μεταφορά τεχνογνωσίας, όσον αφορά στη μεθοδολο¬ 
γία και στην αποτελεσματικότητα των τοποθετήσεων 
στην αγορά εργασίας. 

• Της ενημέρωσης της «βάσης δεδομένων» για την πα¬ 
ρακολούθηση της εξελικτικής πορείας και των αποτελε¬ 
σμάτων των προγραμμάτων. 

• Της ενημέρωσης του εργοδότη, με πληροφορίες που 
θα αντλεί από τα «παρατηρητήρια», για τις εξελίξεις στην 
αγορά εργασίας και τις επιπτώσεις τους στην απασχόλη¬ 
ση. 

• Της εσωτερικής αξιολόγησης του πλέγματος των πα¬ 
ρεχόμενων υποστηρικτικών ενεργειών. 

• Της αξιολόγησης των προγραμμάτων απασχόλησης 
και της κοινωνικό - οικονομικής αυτονόμησης των ατό¬ 
μων, που οδηγεί στην άρση του φαινομένου του αποκλει¬ 
σμού. 

γ) Τριάντα πέντε (35) Ψυχολόγοι, οι οποίοι θα αναλά¬ 
βουν το έργο: 

• Της ψυχολογικής στήριξης των ατόμων που αντιμε¬ 
τωπίζουν ιδιαίτερες εντάσεις και δυσκολίες προσαρμο¬ 
γής και διαπροσωπικών σχέσεων. 


• Της πραγματοποίησης διαφόρων ψυχολογικών «τε¬ 
στ» και τεστ ικανοτήτων, ώστε να προσδιορίζεται η λει¬ 
τουργικότητα των ατόμων και η ψυχολογική τους ωρίμαν- 
ση προκειμένου να παραπεμφθούν στην κατάλληλη γι\ 
αυτά θέση εργασίας. 

• Της «οικογενειακής συμβουλευτικής», ώστε τα κοινω¬ 
νικά αποκλεισμένα και άνεργα άτομα να υποστηρίζονται 
θετικά μέσα στην οικογένεια. 

• Της επιβοήθησης των εργοδοτών και κυρίως αυτών 
που απασχολούν άτομα ιδιαίτερα δυσπροσάρμοστα. 

δ) Τριάντα (30) Κοινωνικοί Λειτουργοί, οι οποίοι θα ανα¬ 
λάβουν το έργο: 

• Της λήψης, με συνεντεύξεις, του αοτμικού ιστορικού 
και της κατάρτισης του ατομικού φακέλλου και του κοι- 
νωνικοεπαγγελματικού «προφίλ» των ανέργων. 

• Της παροχής έργου ενθάρρυνσης και ψυχοκοινωνι- 
κής στήριξης, σε ατομικό και ομαδικό επίπεδο, των ανέρ¬ 
γων. 

• Της ενημέρωσης των ανέργων ατόμων για τα ισχύο- 
ντα προγράμματα και μέτρα στήριξης, που μπορεί να δώ¬ 
σουν λύση στα επαγγελματικά ή άλλα προβλήματά τους. 

• Της διαμόρφωσης, στα παραπάνω άτομα, των τεχνι¬ 
κών αναζήτησης θέσης εργασίας και της διατήρησής της. 

• Της επαφής και συνεργασίας με εργοδότες και εργο- 
δοτικούς φορείς, ώστε να επιτυγχάνεται η ευαισθητοποί- 
ηση και ενημέρωσή τους, για τα ισχύοντα προγράμματα 
απασχόλησης του οργανισμού, προκειμένου να επιτευ¬ 
χθεί η πρόσληψη των ανέργων μέσω του Ο.Α.Ε.Δ. 

• Της παροχής έργου μεσολάβησης για ένταξη των α¬ 
νέργων ατόμων σε προγράμματα απασχόλησης (ετεροα¬ 
πασχόλησης, νέων θέσεων εργασίας, αυτοαπασχόλη¬ 
σης, νέων ελεύθερων επαγγελματιών). 

• Της συνεργασίας με τους εργοδότες και τα απασχο¬ 
λούμενα άτομα, ώστε να επιτυγχάνεται η προσαρμογή 
των τελευταίων στον εργασιακό χώρο, η επίλυση των τυ¬ 
χόν προβλημάτων τους και η ανάπτυξη σχέσεων αλληλο¬ 
αποδοχής. 

• Της διαμόρφωσης πλαισίου στήριξης και βοήθειας 
προς την οικογένεια των ανέργων για την επίλυση διαφό¬ 
ρων προβλημάτων με την επιτόπια μετάβαση στον χώρο 
κατοικίας τους ή με τρόπους και μέσα που ο ανάδοχος θε¬ 
ωρεί πρόσφορα. 

• Την παροχή έργου υποβοήθησης στους κοινωνικούς 
εταίρους της περιφέρειας και άλλους φορείς που ενερ¬ 
γοποιούνται στα πλαίσια του επιχειρησιακού προγράμ¬ 
ματος της Συνεχιζόμενης κατάρτισης και προώθησης της 
Απασχόλησης, με σκοπό την ανάπτυξη δράσεων και τη 
λήψη μέτρων στήριξης των ανέργων και ενδυνάμωσης 
του κοινωνικού ιστού. 

ε) Δέκα (10) Νομικοί, οι οποίοι θα αναλάβουν το έργο: 

• Της παρακολούθησης των νομοθετικών εξελίξεων 
που αφορούν στην αγορά εργασίας και στην ασφαλιστι¬ 
κή νομοθεσία, με σκοπό την ενημέρωση των ανέργων και 
των εργοδοτών και ειδικότερα την πληροφόρησή τους 
για τις τυχόν νέες μορφές συμβάσεων εργασίας, που εί¬ 
ναι δυνατόν να προκύπτουν από τις νέες νομοθετικές 
ρυθμίσεις. 

• Της διαμεσολάβησης μεταξύ των ανέργων και των ε¬ 
πιχειρήσεων για την αποφυγή των νομικών εμποδίων που 
ανακύπτουν για τη σύναψη σύμβασης εργασίας μεταξύ 
του ανέργου και του εργοδότη. 

3. Το χρονικό διάστημα που απαιτείται για την παράδο¬ 
ση του έργου θα είναι από την υπογραφή της σύμβασης 
μέχρι31.12.2001. 

4. Τόπος παροχής του έργου είναι ο τόπος εργασίας, ή 
η κατοικία του υποστηριζόμενου ατόμου, ή ο τόπος που ε¬ 
πιλέγει ο ανάδοχος. 

5. Η ετήσια αμοιβή για το σύνολο του έργου, καθορίζε¬ 
ται σε εξακόσια σαράντα οκτώ εκατομμύρια 
(648.000.000) δραχμές περίπου και θα καταβάλλεται τμη¬ 
ματικά με την παράδοση του αντίστοιχου τμήματος του 
έργου. 

6. Το έργο των ατόμων αυτών, δεν ανάγεται στον κύκλο 
καθηκόντων του τακτικού προσωπικού του Ο.Α.Ε.Δ. και 
δεν μπορεί να εκτελεσθεί από το υπηρετούν προσωπικό 
του Οργανισμού, αφού στα ΚΠΑ στα οποία θα προσφέ¬ 
ρουν το έργο τους τα άτομα των προαναφερομένων ειδι¬ 
κοτήτων θα αναπτυχθούν καινοτόμες δράσεις προσαρ¬ 
μοσμένες στις νέες αντιλήψεις και μεθόδους πληροφό¬ 
ρησης, συμβουλευτικής και καθοδήγησης των ανέργων, 
με σκοπό να διευκολυνθεί η πρόσβαση και ένταξή τους 
στην αγορά εργασίας. 

Το υπάρχον δε στελεχιακό δυναμικό δεν επαρκεί ούτε 
ποσοτικά ούτε ποιοτικά για την εκτέλεση των παραπάνω 
δραστηριοτήτων. 

7. Οι συμβάσεις που θα συναφθούν δεν καλύπτουν πά¬ 
γιες ανάγκες του Ο.Α.Ε.Δ, αφού εξαρτώνται από την υλο¬ 
ποίηση προγραμμάτων, που προκηρύσσονται και χρημα¬ 
τοδοτούνται από την Ευρωπαϊκή Ένωση. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 14 Απριλίου 1999 

ΟΙ ΥΠΟΥΡΓΟΙ 

ΥΦΥΠ. ΕΣΩΤΕΡΙΚΩΝ ΔΗΜΟΣΙΑΣ ΥΦΥΠΟΥΡΓΟΣ 

ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ ΟΙΚΟΝΟΜΙΚΩΝ 

Λ. ΤΖΑΝΗΣ ΝΙΚ. ΧΡΙΣΤΟΔΟΥΛΑΚΗΣ 

ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

ΜΙΛΤΙΑΔΗΣ ΠΑΠΑΪΏΑΝΝΟΥ 
-Φ- 

Αριθ.8518/9/1-ιβ' (8) 

Κριτήρια, δικαιολογητικά και διαδικασία έγκρισης σύν¬ 
δεσης συστημάτων συναγερμού με Αστυνομικές Υ¬ 
πηρεσίες. 

Ο ΥΠΟΥΡΓΟΣ ΔΗΜΟΣΙΑΣ ΤΑΞΗΣ 

Έχοντας υπόψη: 

1. Τις διατάξεις του άρθρου 13 του ν. 2622/1998 "Υπη¬ 
ρεσίες Συνοριακής Φύλαξης - Δήλωση περιουσιακής κα¬ 
τάστασης αστυνομικών και άλλες διατάξεις" (Ά -138). 

2. Τις διατάξεις του άρθρου 29Α του ν. 1558/1985 "Κυ¬ 
βέρνηση και Κυβερνητικά Όργανα" (Α'-137), το οποίο 
προστέθηκε με το άρθρο 27 του ν.2081/1992 (Ά-154) και 
αντικαταστάθηκε με το άρθρο 1 του ν.2469/1997 (Α'-38). 

3. Το γεγονός ότι από τις διατάξεις της παρούσας δεν 
προκαλείται δαπάνη σε βάρος του κρατικού προϋπολογι¬ 
σμού, αποφασίζουμε: 

Άρθρο 1. 

Κριτήρια αξιολόγησης. 

1. Κατά την αξιολόγηση των αιτήσεων σύνδεσης συστη¬ 
μάτων συναγερμού με Αστυνομικές Υπηρεσίες ή συνέχι¬ 
σης αυτής, λαμβάνονται υπόψη τα ακόλουθα κριτήρια: 

α. Ο σκοπός χρήσης και το είδος των ασκουμένων δρα- 
στηριότητων στον υπό σύνδεση χώρο, σε συνδυασμό με 
την ανάγκη προστασίας του. 


β. Η δυνατότητα φρούρησης του χώρου με ιδιωτικό 
προσωπικό ασφαλείας. 

γ. Τυχόν εκδήλωση προηγούμενων εγκληματικών ενερ¬ 
γειών στρεφομένων κατά του υπό σύνδεση χώρου. 

δ. Οι δυνατότητες των Αστυνομικών Υπηρεσιών υποδο¬ 
χής των συνδέσεων σε συνδυασμό με τις λοιπές ανάγκες 
τους (όπως επάρκεια χώρου, διαθέσιμο προσωπικό και 
μέσα). 

ε. Η θέση του υπό σύνδεση χώρου, καθώς και η από¬ 
στασή του από την πλησιέστερη Αστυνομική Αρχή. 

στ. Η δημιουργία προβλημάτων κατά το διάστημα τυχόν 
προηγούμενης σύνδεσης. 

Αρθρο 2. 

Δικαιολογητικά. 

1. Για τη χορήγηση έγκρισης (άδειας) σύνδεσης συστη¬ 
μάτων συναγερμού με Αστυνομικές Υπηρεσίες, υποβάλ¬ 
λονται από τον ενδιαφερόμενο στο Τμήμα Ασφαλείας και 
όπου δεν υπάρχει, στο Αστυνομικό Τμήμα της περιοχής ό¬ 
που βρίσκεται ο χώρος στον οποίο πρόκειται να εγκατα¬ 
σταθεί το σύστημα συναγερμού τα ακόλουθα δικαιολο- 
γητικά: 

α. Αίτηση, στην οποία αναφέρονται τα πλήρη στοιχεία 
ταυτότητάς του, προκειμένου δε περί εταιρείας, η επω¬ 
νυμία αυτής και τα στοιχεία του εκπροσώπου της, το εί¬ 
δος της ασκουμένης επαγγελματικής δραστηριότητας, η 
διεύθυνση και ο ακριβής προσδιορισμός του χώρου ε¬ 
γκατάστασης του συστήματος συναγερμού, καθώς και ο 
σκοπός χρήσης και το είδος της ασκουμένης στον υπό 
σύνδεση χώρο δραστηριότητας. 

β. Έγκριση καταλληλότητας (έγκριση τύπου) του συ¬ 
στήματος συναγερμού από το Υπουργείο Μεταφορών και 
Επικοινωνιών ή το Υπουργείο Ανάπτυξης. 

γ. Περιγραφή διπλωματούχου μηχανικού για τα τεχνικά 
χαρακτηριστικά και τον τρόπο λειτουργίας του. 

δ. Βεβαίωση του ΟΤΕ για την έγκριση σύνδεσης του συ¬ 
στήματος συναγερμού μέσω ευθείας γραμμής του. Η εν 
λόγω βεβαίωση δεν απαιτείται προκειμένου περί ασυρ¬ 
μάτων συστημάτων συναγερμού, η σύνδεση των οποίων 
με τις Αστυνομικές Υπηρεσίες πραγματοποιείται με την ε¬ 
γκατάσταση του συστήματος λήψης (δέκτης - τροφοδο¬ 
τικό - κεραία) σε κατάλληλο χώρο αυτών. 

ε. Σχεδιάγραμμα διπλωματούχου μηχανικού στο οποίο 
εμφαίνεται ο χώρος προστασίας και ο τρόπος πρόσβα¬ 
σης σ'αυτόν. 

στ. Υπεύθυνη δήλωση του άρθρου 8 του ν. 1599/1986 
για τον ορισμό υπεύθυνου χειριστή - συντηρητή του συ¬ 
στήματος, καθώς και του αναπληρωτή του, με τη διεύ¬ 
θυνση κατοικίας και τον αριθμό τηλεφώνου τους. 

ζ. Αποδεικτικό καταβολής του τέλους που προ βλέπεται 
από τη διάταξη του πρώτου εδαφίου της παραγράφου 3 
του άρθρου 13 του ν. 2622/1998 (Α-138). 

η. Οποιοδήποτε έγγραφο από το οποίο αποδεικνύεται η 
νόμιμη χρήση του χώρου στον οποίο πρόκειται να εγκα¬ 
τασταθεί το σύστημα συναγερμού. 

θ. Σε περίπτωση άσκησης επαγγελματικής δραστηριό¬ 
τητας, βεβαίωση έναρξης αυτής της οικείας Δ.Ο.Υ. 

2. Για τη συνέχιση σύνδεσης συστημάτων συναγερμού 
με Αστυνομικές Υπηρεσίες υποβάλλονται από τον ενδια¬ 
φερόμενο στις Υπηρεσίες της προηγούμενης παραγρά¬ 
φου, εντός του προτελευταίου από τη λήξη της σύνδεσης 
μήνα, τα ακόλουθα δικαιολογητικά : 

α. Αίτηση, στην οποία αναφέρονται τα στοιχεία του ε¬ 
δαφίου α' της προηγούμενης παραγράφου. 

β. Φωτοαντίγραφο της απόφασης με την οποία εγκρί- 
θηκε η υφιστάμενη σύνδεση ή η συνέχιση αυτής. 

γ. Υπεύθυνη δήλωση του άρθρου 8 του ν. 1599/1986 ό¬ 
τι δεν έχουν μεταβληθεί οι προϋποθέσεις βάσει των οποί¬ 
ων χορηγήθηκε η έγκριση σύνδεσης. 

δ. Αποδεικτικό καταβολής του τέλους που προβλέπεται 
από τη διάταξη του πρώτου εδαφίου της παραγράφου 3 
του άρθρου 13 του ν. 2622/1998. 

3. Σε περίπτωση μεταβολής των προϋποθέσεων, βάσει 
των οποίων εγκρίθηκε η σύνδεση ή η συνέχιση αυτής, υ¬ 
ποβάλλονται εξαρχής όλα τα προβλεπόμενα από την παρ. 
1 του παρόντος δικαιολογητικά, εκτός εάν η μεταβολή α- 
ναφέρεται μόνο στην αλλαγή του προσώπου του υπεύθυ¬ 
νου χειριστή - συντηρητή του συστήματος. 

4. Για κάθε σύνδεση συστήματος συναγερμού με Αστυ¬ 
νομική Υπηρεσία ή συνέχιση αυτής υποβάλλεται αίτηση 
χωριστά, η οποία εξετάζεται αυτοτελώς. 

Αρθρο 3. 

Διαδικασία. 

1. Οι αναφερόμενες στην παρ. 1 του προηγούμενου άρ¬ 
θρου Υπηρεσίες που δέχονται τα δικαιολογητικά, μετά 
τον έλεγχο αυτών ως προς την πληρότητα και την ορθό- 
τητά τους, τα υποβάλλουν με αιτιολογημένη πρόταση 
στην οικεία Δ/νση Άμεσης Δράσης των Γ ενικών Αστυνομι¬ 
κών Διευθύνσεων Αττικής και Θεσσαλονίκης ή Αστυνομι¬ 
κή Διεύθυνση Νομού. 

2. Γ ια την έγκριση της σύνδεσης ή της συνέχισης αυτής, 
αποφαίνεται ο Διευθυντής της οικείας Διεύθυνσης Άμε¬ 
σης Δράσης ή Αστυνομικός Διευθυντής Νομού, ύστερα 
από σύμφωνη γνώμη της Επιτροπής της επομένης παρα¬ 
γράφου. Η απόφαση εκδίδεται σε τέσσερα (4) αντίτυπα, 
ένα εκ των οποίων παραμένει στο αρχείο της εκδούσας 
αρχής, ένα επιδίδεται με αποδεικτικό στον ενδιαφερόμε¬ 
νο και τα λοιπά κοινοποιούνται στη Διεύθυνση Δημόσιας 
Ασφάλειας του Υπουργείου Δημόσιας Τάξης και την Υπη¬ 
ρεσία υποδοχής του συστήματος συναγερμού. 

3. Η αξιολόγηση των υποβαλλομένων αιτήσεων σύνδε¬ 
σης ή συνέχισης αυτής γίνεται από τριμελή Επιτροπή, η 
οποία συγκροτείται με απόφαση του οικείου Γενικού Α¬ 
στυνομικού Διευθυντή ή Αστυνομικού Διευθυντή Νομού 
και αποτελείται, στις μεν Διευθύνσεις Άμεσης Δράσης α¬ 
πό έναν εκ των Υποδιευθυντών αυτών ως πρόεδρο και έ¬ 
ναν ανώτερο Αξιωματικό των οικείων Διευθύνσεων Αστυ¬ 
νομίας και Ασφαλείας, ως μέλη, στις δε Αστυνομικές Δι¬ 
ευθύνσεις Νομών από έναν εκ των Υποδιευθυντών αυτών 
ως πρόεδρο, τον Διοικητή του οικείου Αστυνομικού Τμή¬ 
ματος ή Τμήματος Ασφαλείας και έναν κατώτερο Αξιωμα¬ 
τικό της Αστυνομικής Διεύθυνσης, ως μέλη. Προς εξυπη¬ 
ρέτηση του έργου της ως άνω Επιτροπής ορίζεται ως 
γραμματέας αυτής κατώτερος Αξιωματικός της οικείας 
Διεύθυνσης Άμεσης Δράσης ή του Επιτελείου της οικείας 
Αστυνομικής Διεύθυν- σης Νομού, κατά περίπτωση. 

4. Για την αξιολόγηση των αιτήσεων, η ανωτέρω Επι¬ 
τροπή συνεδριάζει το αργότερο μέσα στον επόμενο από 
την υποβολή της αίτησης μήνα και γνωματεύει επ αυτών 
με βάση τα κριτήρια και τα υποβαλλόμενα δικαιολογητικά 
που προβλέπονται στα άρθρα 1 και 2 της παρούσας από¬ 
φασης. 


Άρθρο 4. 

Προσφυγή. 

Κατά της απόφασης που απορρίπτει αίτηση για χορή¬ 
γηση έγκρισης (άδειας) σύνδεσης ή συνέχισης αυτής, ε¬ 
πιτρέπεται η άσκηση ενδικοφανούς προσφυγής ενώπιον 
του οικείου Γενικού Αστυνομικού Διευθυντή ή Επιθεωρη¬ 
τή Αστυνομίας, προκειμένου περί αποφάσεως Διευθυντή 
Διευθύνσεως Αμεσης Δράσης ή Αστυνομικού Διευθυντή 
Νομού, αντίστοιχα, εντός αποκλειστικής προθεσμίας δέ¬ 
κα (10) ημερών από την κοινοποίησή της. Η κατάθεση της 
προσφυγής γίνεται στην Αστυνομική αρχή που εξέδωσε 
την απόφαση, η οποία την υποβάλλει δια του ταχύτερου 
μέσου στο κατά τα ανωτέρω αρμόδιο όργανο, το οποίο 
και αποφαίνεται οριστικά. 

Άρθρο 5. 

Αστυνομικές Υπηρεσίες υποδοχής συνδέσεων. 

Η σύνδεση των συστημάτων συναγερμού πραγματο¬ 
ποιείται, στις μεν Γενικές Αστυνομικές Διευθύνσεις Αττι¬ 
κής και Θεσσαλονίκης μετά Β/Τ κέντρα των οικείων Διευ¬ 
θύνσεων Άμεσης Δράσης, στις δε Αστυνομικές Διευθύν¬ 
σεις χώρας με τα Β/Τ κέντρα αυτών. Κατ'εξαίρεση, στις 
εκτός έδρας των Αστυνομικών Διευθύνσεων περιοχές, η 
σύνδεση γίνεται με το οικείο Αστυνομικό Τμήμα. 

Άρθρο 6. 

Υποχρεώσεις. 

1. Οι αστυνομικές Υπηρεσίες υποδοχής των συνδέσεων 
που έχουν τύχει σχετικής έγκρισης (άδειας) υποχρεού- 
νται να διευκολύνουν το αρμόδιο για τη σύνδεση του συ¬ 
στήματος συναγερμού συνεργείο, υποδεικνύοντας το 
σημείο τοποθέτησής του, ώστε να μην παρεμποδίζεται η 
λειτουργία της Υπηρεσίας. 

2. Οι συνδεόμενοι με τις αστυνομικές Υπηρεσίες μέσω 
συστημάτων συναγερμού υποχρεούνται όπως : 

α. Προσκομίζουν στις Αστυνομικές Υπηρεσίες με τις ο¬ 
ποίες πραγματοποιείται η σύνδεση ή συνέχιση αυτής α¬ 
ποδεικτικό καταβολής του τέλους που προβλέπεται από 
τη διάταξη του δευτέρου εδαφίου της παραγράφου 3 του 
άρθρου 13 του ν.2622/1998. 

β. Μεριμνούν με δαπάνες τους για την εγκατάσταση και 
συντήρηση του συστήματος συναγερμού, καθώς και για 
την αποσύνδεση αυτού σε περίπτωση διακοπής της σύν¬ 
δεσης. 

γ. Μεριμνούν για την καλή λειτουργία του συστήματος 
συναγερμού και προβαίνουν στην άμεση αποκατάσταση 
των παρουσιαζόμενων σ αυτό βλαβών, προς αποφυγή ά¬ 
σκοπης κινητοποίησης της δημόσιας δύναμης. 

δ. Ενημερώνουν αμέσως τις Αστυνομικές Υπηρεσίες υ¬ 
ποδοχής της σύνδεσης, σε περίπτωση βλάβης του συ¬ 
στήματος ή δοκιμαστικής χρήσης αυτού. 

ε. Αντικαθιστούν το σύστημα συναγερμού όταν είναι ε¬ 
λαττωματικό ή επηρεάζεται σε υπερβολικό βαθμό από ε¬ 
ξωγενείς παράγοντες. 

Άρθρο 7. 

Χρόνος ισχύος - Ανάκληση έγκρισης. 

1. Η έγκριση σύνδεσης ή συνέχισης αυτής διαρκεί ένα 
ημερολογιακό έτος. 

2. Σε περίπτωση παράβασης των διατάξεων της παρού¬ 
σας, η χορηγηθείσα έγκριση (άδεια) σύνδεσης ή συνέχι¬ 
σης αυτής ανακαλείται και η σύνδεση διακόπτεται αυτο¬ 
δικαίως. 

3. Για την διακοπή της σύνδεσης ενημερώνεται εγγρά- 
φως ο ενδιαφερόμενος, προκειμένου δε περί ενσύρμα¬ 
των συνδέσεων το σχετικό έγγραφο κοινοποιείται στον 
Ο.Τ.Ε. 

Άρθρο 8. 

Μεταβατική διάταξη. 

1. Οι υπεύθυνοι των ήδη συνδεδεμένων χώρων κατά την 
έναρξη ισχύος της παρούσας μέσω συστημάτων συνα¬ 
γερμού με Αστυνομικές Υπηρεσίες υποχρεούνται όπως, 
εντός μηνός αφότου ειδοποιηθούν εγγράφως από τις εν 
λόγω Υπηρεσίες, υποβάλουν στις οριζόμενες στο άρθρο 
2 της παρούσας Υπηρεσίες τα προβλεπόμενα στην παρ. 1 
του ιδίου άρθρου δικαιολογητικά, προκειμένου να απο- 
φασισθεί η χορήγηση ή μη της έγκρισης (άδειας) συνέχι¬ 


σης της σύνδεσης. Παρερχομένης άπρακτης της ανωτέ¬ 
ρω προθεσμίας, η υφιστάμενη σύνδεση διακόπτεται αυ¬ 
τοδικαίως, εφαρμοζομένης αναλόγως της διάταξης της 
παραγράφου 3 του προηγούμενου άρθρου. 

2. Σε περίπτωση που απαιτείται μεταφορά της εγκριθεί- 
σας κατά τα ανωτέρω σύνδεσης στις Αστυνομικές Υπη¬ 
ρεσίες υποδοχής του άρθρου 5 της παρούσας, αυτή ε- 
νεργείται με μέριμνα και δαπάνες των ενδιαφερομένων. 

Άρθρο 9. 

Έναρξη ισχύος. 

Η ισχύς της παρούσας απόφασης αρχίζει από τη δημο¬ 
σίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως.- 

Αθήνα, 14 Απριλίου 1999 

Ο ΥΠΟΥΡΓΟΣ 

ΜΙΧΑΗΛ ΧΡΥΣΟΧΟΪΔΗΣ 


ΑΠΟ ΤΟ ΕΘΙΜΙΚΟ ΤΥΠΟΓΡΑΦΕΙΟ 






